Številka: 6-2019

**ZAPISNIK**

**6. seje Sveta KS Bohinjska Bela, ki je bila dne 31. 07. 2019 ob 20 uri v prostorih Doma krajanov Bohinjska Bela**

**Prisotni:**

* Anton Jamar, Davorin Bernard, Martina Podlipnik Prešeren, Bojan Brglez, Boštjan Razinger (člani sveta KS)

**Pregled realizacije sklepov in predlogov prejšne seje:**

1. **Omejitve hitrosti na Podklancu**

* V mesecu avgustu bo na Podklancu postavljena tabla za opozorilo »«VI VOZITE«

1. **Parkiranje pred trgovino.**

Ugotavljamo, da se je situacija močno izboljšala, sta se pa pojavila dva problema:

* B&B Rot. Zdajšnji lastnik je kupil objekt z zagotovilom prejšnjega lastnika, da sam objekt nima parkirišča, je pa možno neomejeno parkiranje na javnem parkirišču pred trgovino. Ker je njegova osnovna dejavnost gostinstvo je z zdajšnjim ukrepom sredi sezone, ko ima sobe rezervirane vnaprej, prosi za za pomoč in čimprejšnjo rešitev problema.
* Gospa Poženel Srakar je že 30 let lastnica dela hiše na Bohinjski Beli št.9. – parc. Št 31 in 30/2. Do hiše nima dostopa, izgovorjena je služnostna pešpot, zato tudi nima parkirišča, niti si ga ne more narediti.

*Predlog Sveta KS je, da se za ta dva objekta na parkirišču izdajo začasne dovolilnice oziroma se parkirišče da začasno v najem dokler se ne bo uredilo parkirišče na parceli št. 914/1.*

1. **Klopce in koši za smeti, oziroma pasje iztrebke** – še ni urejeno*.* Klopce naj bi bile na Infrastrukturi že narejene. Postavili jih bodo, ko bo pod Iglico postavljen kozolec, pred katerim bi tudi stala ena klop. Ker so pod Iglico, kante za smeti, ki se redno praznijo, koši niso potrebni. Spremljamo situacijo ob savskem mostu kjer je urejen prostor za počitek. Smeti ni. Podobno, kot na Pokljuki pri Mrzlem studencu, kjer prav tako ni košev in smeti. Turisti smeti odnesejo s seboj, zato se nam postavitev koša za smeti na tem mestu ne zdi smiselna.
2. **Sprehajalna pot od Lizemberja do Podroj**

* Sprehajalna pot je lepo urejena in pokošena. Še vedno pa se poziva občino, da uredi z g. Korenom, glede poti čez njegovo parcelo.

1. **Cestna razsvetljava**  – za vas Bohinjka Bela se letos ne predvidevajo spremembe. Vseeno pozivamo Občino, da se vsaj na kritičnih mestih razsvetljava uredi.
2. **Klančina pri vrtcu in problematika prostora okoli šole**

**-** Izvajalec (Durmishi) je trenutno odsoten. Ko pride, se ga pozove, da klančino čim prej naredi. Vrt pred šolo – želja šole in vrtca po preureditvi. Predlaga se postavitev pitnika, klopce in manjša zasaditev, Konkretnega odgovora od Občine še ni.

**7. Čajna Kuhinja**: Izvajalec je g, Kralju obljubil izdelavo do septembra. Ker nimamo kontakta z izvajalcem, ki ga je predlagal in pripeljal g. Berčon, le tega prosimo, da nam da konkretne podatke.

**8. Nosilec transparentov v križišču pred vasjo** je bil popravljen.

**Pobude krajanov in predlogi:**

* + Predlog krajana iz Kupljenika za postavitev koša za smeti in kemičnega stranišča na parkirišču za Babji zob na Kupljeniku.

Člani Sveta KS predlagamo, postavitev WC , koš za smeti pa je zaradi načela »smeti odnesite s seboj« nepotreben.

Predlog krajanov Kupljenika je tudi, da bi bil v prevoze s Shuttle busom vključen tudi Kupljenik, saj je tudi ta vas močno vključena v turistično ponudbo Bleda.

* + Bitje ure na cerkvenem zvoniku v nočnem času močno moti turiste, zato sobodajalci iz Kamne gorice predlagajo, da se v nočnem času izklopi mehanizem za bitje ure. V vaški cerkvi ta mehanizem zastarel – mehanski in naj bi to ne bilo mogoče.
  + Dela v teku in ureditev prehodov za pešce:

Svet KS kljub vsem nasprotnim mnenjem smatra, da je zamenjava prehoda za pešce iz granitnih kock pred šolo argumentirana in nujna, ker je poleg ostalih pomanjkljivosti narejen slabo (razpoke). Zamenja naj se ga s klasičnim. Poudari se ga lahko podobno, kot pred gostiščem Mlino.

Znaki za cono umirjenega prometa - omejitev hitrosti na 10 km/h, naj se odstranijo, kot je bilo obljubljeno že ob postavitvi.

Kar nekaj odsekov na vasi je nevarnih in niso označeni s prehodi za pešce. Zato je mnenje Sveta KS, da se to uredi ob označitvi kolesarske steze skozi vas. Predlagamo nekaj dodatnih prehodov: Spodnja vas pri avtobusni postaji , Zgornja vas med Krivčevo hišo in skednjem, Podklanec pri Kašarju (proti železniški postaji) in pred gostilno Batišt do avtobusne postaje.

* + Požarno zajetje pod Iglico je močno poškodovano. Zaradi neurij, ki so vse pogostejša in močnejša v zadnjem času, zajetje, oziroma sam hudournik povzroča nevarnost. Čim prej je potrebna sanacija. G. Kralj si je situacijo že ogledal z izvajalcem. Ker g. Kralj odhaja, nas zanima, kaj je bilo že narejenega in na koga se glede tega lahko obrnemo.

.

Želja Sveta KS je, da se nas o posegih v vasi (tako planiranih, kot konkretnih) pravočasno obvešča, da lahko krajanom damo ustrezna pojasnila, ne pa,da zanje izvemo od krajanov (na primer rezanje asfalta v Spodnji vasi).

Predsednik Sveta KS

Anton Jamar

